वैसे तो पार्वती नदी के साथ-साथ बढते जायें तो आखिर में मानतलाई झील जा पहुंचते हैं। मानतलाई पार्वती नदी का उदगम स्थल है। खीरगंगा से मानतलाई पहुंचने में कम से कम दो दिन लगते हैं। वहां अपना खाने-पीने और रहने-सोने का सामान लेकर ही जाना पडता है। और हां, मानतलाई तक भेड चराने वाले गद्दियों का आना-जाना लगा रहता है। तो अगर मानतलाई जा रहे हैं तो इन गद्दियों के पास रुक सकते हैं। खाना-पीना भी हो जायेगा और रात को रुकना भी।